《偈七首》
宋代·释允韶

一五二五，机轮无阻。
南山起云，北山下雨。
有人却道锦上添花，有人又道泥中洗土。
有人又道离此二途，便见丹霄独步。
若总如斯论量，山僧未敢相许。

作者简介：释允韶，号铁鞭，住泉州光孝寺。为南岳下十八世，密庵咸杰禅师法嗣。有《铁鞭允韶禅师语要》一卷，收入《续古尊宿语要》卷四。事见《语要》。今录诗七首。